LATVIJAS REPUBLIKA

Daugavpils pilsētas dome

reģ.Nr. 90000077325

K.Valdemāra iela 1, Daugavpils, LV-5401

Iepirkums Publisko iepirkumu likuma 8.2 panta kārtībā

**“Voljēru un suņu būdu piegāde Daugavpils pilsētas   
pašvaldības dzīvnieku patversmes vajadzībām”**

identifikācijas numurs DPD 2016/25

# Iepirkuma komisijas sēdes protokols Nr.4

2016.gada 7.martā

SĒDE NOTIEK Daugavpilī, K.Valdemāra ielā 1, Daugavpils pilsētas domes 306.kabinetā.

SĒDE SĀKAS plkst. 15.10.

SĒDĒ PIEDALĀS:

|  |  |
| --- | --- |
| Komisijas priekšsēdētāja | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas priekšsēdētājas vietnieks:  Komisijas locekļi: | Jurijs Bārtuls – Daugavpils pilsētas domes Centralizēto iepirkumu nodaļas jurists,  Inga Zarāne – Daugavpils pilsētas domes Centralizēto iepirkumu nodaļas ekonomiste, |
|  | Kaspars Laizāns – Daugavpils pilsētas pašvaldības iestādes “Komunālās saimniecības pārvalde” vides inženieris |
| Sēdi protokolē | Komisijas loceklis J.Bārtuls. |

Komisijas izveidošanas pamats: Daugavpils pilsētas domes izpilddirektores 2016.gada 10.februāra rīkojums Nr.43.

**Iepirkums izsludināts:** Paziņojums par plānoto līgumu ievietots Iepirkumu uzraudzības biroja mājas lapā – 2016.gada 11.februārī. Iepirkuma nolikums ievietots Daugavpils pilsētas pašvaldības mājas lapā – 2016.gada 11.februārī.

**Datums**, kad pieņemts lēmums par iespējamu līguma slēgšanas tiesību piešķiršanu – 2016.gada 7.marts.

Komisijas sēdes darba kārtība: Lēmuma par uzvarētāju pieņemšana.

**Lēmuma par uzvarētāju pieņemšana**

1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu un ziņo sēdes darba kārtību. Komisijas priekšsēdētāja ziņo, ka iepirkums nav sadalīts daļās.
2. Komisijas loceklis Jurijs Bārtuls ziņo, ka pieteikumu dalībai iepirkumā bija iesnieguši četri pretendenti – SIA “Neugut”, SIA “KORDATA”, SIA “PLAST-M” un SIA “GRAVTEX”.
3. 2016.gada 7.marta sēdē (protokols Nr.2) iepirkumu komisija atvēra iesniegtos piedāvājumus un konstatēja, ka pretendenti piedāvā šādas līgumcenas bez pievienotās vērtības nodokļa:

|  |  |  |
| --- | --- | --- |
| **Nr.p.k.** | **Pretendenta nosaukums** | **Piedāvātā līgumcena *euro* bez PVN** |
| 3.1. | SIA “Neugut” | 8 340,00 |
| 3.2. | SIA “KORDATA” | 8 347,50 |
| 3.3. | SIA “PLAST-M” | 6 265,00 |
| 3.4. | SIA “GRAVTEX” | 7 945,10 |

1. 2016.gada 7.marta sēdē (protokols Nr.3) pamatojoties uz Publisko iepirkumu likuma 8.2 panta piektās daļas 2.punktu, astoto daļu, iepirkumu komisija **nolēma izslēgt** no dalības iepirkumā **SIA “GRAVTEX”**, reģ.Nr. 42403030693, juridiskā adrese: Maskavas iela 28B, Rēzekne, piedāvājumu, jo pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā (2016.gada 11.februāris) ir aktuāls nodokļa parāds, kas pārsniedz 150 *euro.* Apstāklim, ka uz piedāvājumu vērtēšanas brīdi parāds ir nomaksāts nav tiesiskas nozīmes lietā, jo atbilstoši Publisko iepirkumu likuma 8.2 panta piektās daļas 2.punktam, pasūtītājs izslēdz pretendentu no dalības iepirkumā, ja ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, **vai** dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro.*
2. 2016.gada 7.marta sēdē (protokols Nr.3) iepirkumu komisija konstatēja, ka no visiem iesniegtajiem atbilstošajiem piedāvājumiem viszemāko cenu iepirkumā piedāvā pretendents SIA „PLAST-M”. Iepirkumu komisija nolēma atzīt SIA „PLAST-M” par pretendentu, kuram atbilstoši piedāvājuma izvēles kritērijam būtu piešķiramas līguma slēgšanas tiesības iepirkumā “Voljēru un suņu būdu piegāde Daugavpils pilsētas pašvaldības dzīvnieku patversmes vajadzībām”, identifikācijas numurs DPD 2016/25 un pārbaudīt Publisko iepirkumu likuma 8.2 panta piektajā daļā norādīto izslēdzošo apstākļu esamību attiecībā uz pretendentu.
3. Komisijas loceklis J.Bārtuls ziņo, ka atbilstoši e-izziņai pretendentam SIA „PLAST-M” uz 2016.gada 7.martu nav informācijas par aktuāliem maksātnespējas, likvidācijas procesiem un pārtrauktu saimniecisko darbību, kā arī nav aktuālu nodokļa parādu, kas pārsniedz 150 *euro*. Komisijas locekļi izskata e-izziņas un konstatē, ka attiecībā uz pretendentu – SIA „PLAST-M” nepastāv Publisko iepirkumu likuma 8.2 panta piektajā daļā norādītie izslēgšanas nosacījumi.
4. Līdz ar minēto komisija konstatē, ka atbilstoši iepirkuma Nolikumā noteiktajam piedāvājuma izvēles kritērijam – viszemākā cena, pretendents SIA „PLAST-M” atzīstams par uzvarētāju iepirkumā. Pretendentu SIA “Neugut” un SIA “KORDATA” piedāvājumi ir noraidāmi, jo to piedāvātās līgumcenas nav viszemākās.
5. Pamatojoties uz Publisko iepirkumu likuma 8.2 panta devīto daļu, **iepirkuma komisija nolemj:**
   1. atzīt **SIA „PLAST-M”**, reģ.Nr.41503064057, juridiskā adrese: Motoru iela 4A, Daugavpils, par uzvarētāju iepirkumā “Voljēru un suņu būdu piegāde Daugavpils pilsētas pašvaldības dzīvnieku patversmes vajadzībām”, identifikācijas numurs DPD 2016/25 un piešķirt līguma slēgšanas tiesības par summu **EUR 6 265,00 bez PVN**;
   2. uzdot komisijas loceklim J.Bārtulim sagatavot rakstveida paziņojumu pretendentiem par iepirkuma rezultātiem;
   3. normatīvajos aktos noteiktajā kārtībā un termiņā iesniegt publicēšanai Iepirkumu uzraudzības biroja mājas lapā [www.iub.gov.lv](http://www.iub.gov.lv) paziņojumu par noslēgto līgumu un publicēt Daugavpils pilsētas domes mājas lapā [www.daugavpils.lv](http://www.daugavpils.lv) doto lēmumu un līguma tekstu.

*Balsojums: 4 balsis "par", "pret" - nav, "atturas" - nav.*

SĒDE BEIDZAS plkst. 15.20.

Komisijas priekšsēdētāja J.Kornutjaka

Komisijas locekļi J.Bārtuls

I.Zarāne

K.Laizāns